Vahepeal olen päris pikalt tasa olnud ja ei ole ühtegi pilti näidanud, kuid õnneks ei ole mu käed päris vait olnud :) Juulis võtsin küll teadlikult vähem tellimusi vastu ja puhkasin nii oma põhitööst kui ka käsitööst - tundsin, et mul on sellist puhkust ka vaja, kus ma mitte midagi tegema ei pea... Tavaliselt ma niimoodi puhata ei oska (koguaeg on ju vaja midagi teha), kuid sel suvel tuli mul selline logelemine ka täitsa hästi välja :) Pärast oli täitsa hea olla!
Aga nüüd vaatasin, et mul on niiiiiii palju ilusaid töid näitamata ja ma kohe ei saa teisti, kui pean neid ka muule maailmale näitama.
Seega hakkan aga otsast pihta...
Meie tütar Cassandra lõpetas sel kevadel lasteaia ja olin nõus tegema meie õpetajatele ning lasteaia töötajatele mõned väiksed meened.
Meie rühma õpetajad said kingituseks sellised kaardid:
Sees on ka kinkekaartide jaoks taskud:
Ja lasteaia töötajatele, kes meie lastele palju aega ja hoolt pühendanud, otsustasime kinkida laste ütlustega külmikumagnetid. Igaüks sai personaalse magneti:
Meie rühma nimi oli Mürakarud ja just seetõttu panin kartidele pruunikad roosid ning magnetitele pisikesed mõmmid.